cyanic-selkie/wikianc huggingface dataset:
मराक गुरसुता
मराक गुरसुता, Marek Michał Grechuta (10 दिसम्बर 1945 - 09 अक्टूबर 2006) पोलैंडी गायक, संगीतकार, कवि और चित्रकार हैं। उनके गीत पोलैंडी कविता से प्रेरित थे।
चतुर्थ कल्प
चतुर्थ कल्प का प्रारंभ तृतीय कल्प के अतिनूतन युग (प्लायोसीन/ Pliocene) युग के बाद होता है। इसके अंतर्गत दो युग आते हैं :
'प्लायस्टोसीन' नाम सर चार्ल्स लायल ने सन्‌ 1839 ई. में दिया था।
विस्तार
इस कल्प के शैलसमूहों का विस्तार मुख्य रूप से उत्तरी गोलार्ध में मिलता है। इन सभी जगहों में तृतीय समुद्री निक्षेप, हिमनदज निक्षेप, पीली मिट्टी और नदीय निक्षेपों के ही शैलसमूह मिलते हैं।
चतुर्थ कल्प की विशेषताएँ और भौमिकीय इतिहास
इस कल्प की विशेषताओं में हिमनदीय जलवायु और मानवीय विकास मुख्य रूप से आते हैं। इस समय ताप कम होने के कारण समस्त उत्तरी गोलार्ध बरफ से ढक गया था। इसके प्रमाणस्वरूप यूरोप, एशिया तथा उत्तरी अमरीका में अनेक हिमनदों के अस्तितव के संकेत मिलते हैं। भारत में यद्यपि हिमनदों के होने का कोई सीधा प्रमाण नहीं मिलता, तथापि ऐसे निष्कर्षीय प्रमाण मिलते हैं जिनके आधार पर यह कहा जा सकता है कि यहाँ की जलवायु भी अतिशीतोष्ण हो गई थी। भारत के उत्तरी भाग में इन हिमनदों के अस्तित्व के कोई स्पष्ट प्रमाण मिलते हैं, किंतु दक्षिणी प्रायद्वीप में हिमनदों के अस्तित्व का कोई स्पष्ट प्रमाण नहीं मिलता। दक्षिणी प्रायद्वीप में अब भी ऊँची पहाड़ियों पर, जिनमें नीलगिरि, शेवराय, पलनीस और बिहार प्रदेश की पारसनाथ की पहाड़ियाँ हैं, ऐसे जीवजंतु और वनस्पतियाँ मिलती हैं जो आजकल भारत के उत्तरी प्रदेशों (कश्मीर, गढ़वाल इत्यादि) में ही सीमित हैं। विद्वानों का मत है कि शीतोष्ण जलवायु में रहनेवाले ये जीवजंतु किसी भी प्रकार से राजस्थान की गरम और रेतीली जलवायु से होकर इन पहाड़ियों पर नहीं पहुँच सकते थे। अत: उनके आगमन का समय चतुर्थ कल्प की हिमनदीय अवधि ही हो सकती है, जब राजस्थान की जलवायु शीतोष्ण थी ओर इस प्रदेश का कुछ भाग कहीं कहीं बरफ से ढका हुआ था।
भारत में चतुर्थ कल्प के निक्षेप
चतुर्थ कल्प में भारत में पाए जानेवाले निक्षेपों में कश्मीर के हिमनदीय निक्षेप, जो वहाँ करेवा के नाम से विख्यात हैं, मुख्य हैं। इसके अतिरिक्त उच्च (अपर) सतलज और नर्मदाताप्ती की तलहटी मिट्टी, राजस्थान के रेत के पहाड़, पोटवार प्रदेश के निक्षेप, जो हिमनदों के गलने से लाई हुई मिट्टी और कंकड़ से बने हैं, पंजाब एवं सिंध की पीली मिट्टी और भारत के पूर्वी किनारे पर की मिट्टी भी इसी युग में निक्षिप्त हुई थी। इस प्रकार पूर्व कैंब्रियन के बाद इसी कल्प के निक्षेपों का विस्तार आता है।
सना सईद
सना सईद (जन्म 22 सितंबर 1988) भारतीय अभिनेत्री और मॉडल है, जो बॉलीवुड फिल्मों में दिखाई देती है। वह सबसे पहले कुछ कुछ होता है (1998) में एक बाल कलाकार के रूप में दिखाई दीं और हर दिल जो प्यार करेगा (2000) और बादल (2000) में ऐसा करना उन्होंने जारी रखा। वह टेलीविजन कार्यक्रमों में भी दिखाई दीं जैसे बाबुल का आंगन छूटे ना (2008) और लो हो गई पूजा इस घर की (2008)। 2012 में, सना ने करण जौहर की स्टुडेंट ऑफ़ द ईयर में सहायक भूमिका में एक वयस्क के रूप में अपने फ़िल्म करियर की शुरुआत की। फ़िल्म बॉक्स ऑफिस व्यावसायिक सफलता के रूप में उभररी थी। वह झलक दिखला जा (2013), नच बलिए (2015) और फीयर फैक्टर: खतरों के खिलाड़ी (2016) सहित कई रियलिटी कार्यक्रमों में दिखाई दी है।
करियर
वह गंभीर और व्यावसायिक रूप से सफल फिल्मों कुच कुच होता है (1 99 8), बादल (2000) और हर दिल जो प्यार करगा (2000) में एक बाल कलाकार के रूप में दिखाई दीं। सईद ने स्टार प्लस पर प्रसारित प्रसिद्ध बच्चों के कार्यक्रम फॉक्स किड्स की भी मेजबानी की जिसमें उन्होंने चतुर चाची की भूमिका निभाई। वह सोनी टीवी पर बाबुल का आंगन चुट्टी ना और एसएबी टीवी पर लो हो गेई पूजा इज़ घर की टेलीविज़न शो में भी दिखाई दीं।
साना नृत्य रियलिटी शो में छठे स्थान पर रही और नाचने में उनके ऊर्जा के स्तर की सराहना की गई। झलक दिखला जा। [4]
2012 में, सईद ने करण जौहर के छात्र ऑफ द ईयर में मुख्य भूमिका सिद्धार्थ मल्होत्रा, वरुण धवन और आलिया भट्ट के साथ एक सहायक भूमिका में अपनी पहली फिल्म बनाई। उनकी छोटी भूमिका के बावजूद उन्हें अपने बाल सितारा स्मृति के कारण देखा गया था। बॉलीवुड हंगमा के फिल्म आलोचक तरण आदर्श ने लिखा, "सना साएद ग्लैमरस दिखता है और अच्छा करता है"। फिल्म आलोचक कोमल नाहता ने टिप्पणी की, "सना सईद केवल तन्या के रूप में अपने शरीर को झुका और फटकारता है।"  फिल्म को देश भर में 1400 से अधिक स्क्रीनों में 1 9 अक्टूबर 2012 को रिलीज़ किया गया था और आलोचकों और अच्छे बॉक्स ऑफिस संग्रहों से मिश्रित समीक्षाओं के लिए सकारात्मक हासिल किया गया था।  Boxofficeindia ने फिल्म को तीन हफ्तों के बाद एक सेमीहाइट के रूप में घोषित किया। उसने नाच बाली 7 में 5 वें स्थान पर रखा।
ईसापुर सानी उर्फ लाथिरा, चंदौसी (मुरादाबाद)
सम्बंधित जनगणना कोड: राज्य कोड :09 जिला कोड :135 तहसील कोड : 00722
एड्वल्लि, रेब्बेन मण्डल
एड्वल्लि, रेब्बेन मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
बेलारूस का ध्वज
बेलारूस का ध्वज बेलारूस का राष्ट्रीय ध्वज है।
खण्डेलसर
खण्डेलसर ग्राम सीकर से दक्षिण पूर्व दिशा में, सीकर से 25 किमी दूरी पर स्थित है। यह एक ग्राम पंचायत मुख्यालय है।
अवस्थिति
सीकर से दक्षिण दिशा में 27.476090, 75.274441 निर्देशांक पर स्थित है। ग्राम का कुल क्षेत्रफल 348 हेक्टेयर है।
प्रमुख शिक्षण संस्थान
गाँव में कला संकाय से कक्षा 1-12 तक सरकारी स्कूल है। हिन्दी साहित्य, भूगोल व राजनीतिक विज्ञान विषय हैं।
डब्बू मलंग
यह हिंदी के प्रसिद्ध कथाकार शैलेश मटियानी द्वारा लिखी गई एक दीन-हीन व्यक्ति की कहानी है जिसे कुछ गुंडे पीर घोषित कर लोगों को ठगते हैं।
पीलीभीत बाध अभयारण्य
पीलीभीत बाध अभ्यारण्य (Pilibhit Tiger Reserve) भारत के उत्तर प्रदेश राज्य के पीलीभीत और शाहजहाँपुर ज़िलों में स्थित एक बाघ अभ्यारण्य है। यह सन् 2014 में घोषित करा गया था और भारत-नेपाल सीमा पर ऊपरी गंगा मैदान के तराई क्षेत्र में विस्तारित है। इसमें साल (वृक्ष) के वन, ऊँची घासभूमि और समय-समय पर नदियों में बाढ़ से बनने वाले दलदली क्षेत्र हैं। 22 किमी लम्बा शारदा सागर बाँध इस अभ्यारण्य की एक सीमा निर्धारित करता है।
भूगोल
नेपाल-भारत की सीमा निर्धारित करने वाली शारदा नदी इस अभयारण्य की पूर्वोत्तरी सीमा है, और दक्षिणपश्चिमी सीमा पर घाघरा नदी बहती है। अभयारण्य के केन्द्रीय भाग का क्षेत्रफल 602.79 km2 है, जिसके इर्दगिर्द 127.45 km2 का बफर (मध्यवर्ती) क्षेत्र है। स्थल की ऊँचाई 168 to 175 m है।
प्राणी
सन् 2010 में पीलीभीत बाध अभयारण्य में कैमरे द्वारा रोहित-द्वीपी बिल्ली (rusty-spotted cat) देखी गई, जो एक संकटासन्न जाति है। उसके अतिरिक्त यहाँ भारत में पाई जाने वाली हिरण की सात जातियों में से पाँच उपस्थित हैं। बंगाल बाघ, तेन्दुआ, बारहसिंगा, साम्भर (हिरण), स्लोथ रीछ, भारतीय उड़न लोमड़ (चमगादड़), मगरमच्छ, घड़ियाल और कई अन्य प्राणी भी यहाँ रहते हैं।
छानी ल्यूसाल, सोमेश्वर तहसील
छानी ल्यूसाल, सोमेश्वर तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
औंगारी सूर्य मंदिर
औंगारी सूर्य मन्दिर का निर्माण तीसरी शताब्दी ईसा पूर्व में करवाया गया था। यह मन्दिर बिहार के नालन्दा जिले के औंगारी नामक स्थान पर स्थित है। एक प्रसिद्ध तालाब के तट पर स्थित यह सूर्य मन्दिर बिहार की कला एवं संस्कृति का परिचायक है। इस मन्दिर की खास विशेषता यह है कि यहाँ मनौती पूर्ण होने की आशा मे श्रद्धालु विशेष मुद्रा में भगवान सूर्य को अर्ध्य देते हैं।          यह िबहार राज्य के नालंदा जिले के एकंगरसराय प्रखंड में स्थित है। यहाँ बिहारशरीफ ( नालंदा जिले का मुख्यालय) से३० किमी० सड़क मार्ग द्वारा तथा एकंगरसराय से ०५ किमी सड़क मार्ग द्वारा जाया जा सकता है।      इस मंदिर की गर्भ गृह पश्चिममुखी है,जो देश के अन्य सूर्य मंदिरों से इसे विशिष्ट बनाता है।
फैजुल्लापुर, चंदौसी (मुरादाबाद)
भारत की जनगणना अनुसार यह गाँव, तहसील चंदौसी, जिला मुरादाबाद, उत्तर प्रदेश में स्थित है।
रहमतुल्ला
यह हिंदी के प्रसिद्ध कथाकार शैलेश मटियानी द्वारा लिखी गई कहानी है जो सांप्रदायिक स्थितियों पर कठोर व्यंग्य है।
उत्तराखण्ड संस्कृत विश्वविद्यालय
उत्तराखण्ड संस्कृत विश्वविद्यालय उत्तराखण्ड के हरिद्वार में स्थित एक विश्वविद्यालय है जिसकी स्थापना 2005 में की गयी थी। उत्तराखंड के वे समस्त महाविद्यालय जो पूर्व में सम्पूर्णानन्द संस्कृत विश्वविद्यालय से सम्बद्ध थे, उत्तराखण्ड संस्कृत विश्वविद्यालय से सम्बद्ध हो गए। आज इनकी संख्या बावन (52) है। ज्ञातव्य है कि उत्तराखण्ड राज्य में देवभाषा संस्कृत को द्वितीय राजभाषा का स्थान प्रदान किया गया है।
उत्तराखण्ड संस्कृत विश्वविद्यालय की स्थापना के प्रमुख उद्देश्य
1.राज्य गठन के उपरान्त सम्पूर्णानन्द संस्कृत विश्वविद्यालय से सम्बद्ध महाविद्यालयों को राज्य के क्षेत्राधिकार के अन्तर्गत अधिनियमों/परिनियमों के प्राविधानानुसार व्यवस्थित करना।
2.प्राचीन परम्पराओं के साथ–साथ प्राच्य एवं पाश्चात्य ज्ञान–विज्ञान का समन्वय।
3.भारतीय संस्कृति के साथ–साथ अन्य संस्कृतियों का तुलनात्मक अध्ययन अनुसंधान। मानव संस्कृति और भारत की राष्ट्रीय एकता की सर्वातिशय सशक्त सूत्र संस्कृत के अनुसंधान, तुलनात्मक भाषा विज्ञान, नृवंश विज्ञान के अध्ययन की धारणाओं में परिष्कार एवं नवीन उद्भावनाएं प्रस्तुति।
4.प्राच्य भाषाओं एवं उनसे सम्बन्धित विभिन्न विषयों के अध्ययन अध्यापन की परम्परा कायम रखना।
दरियापुर-भेलवा गाँव, परबत्ता (खगड़िया)
दरियापुर-भेलवा परबत्ता, खगड़िया, बिहार स्थित एक गाँव है।
उत्तराखण्ड संस्कृत विश्वविद्यालय
उत्तराखण्ड संस्कृत विश्वविद्यालय की स्थापना के प्रमुख उद्देश्य
5.संस्कृत साहित्य में निहित चिंतन पद्धति से आधुनिक समकालीन समाज के जीवन की चुनौतियों, समस्याओं के समाधान खोजने के प्रयास हेतु अनुसंधान।
6.वेदोपनिषदों सहित संस्कृत के उत्कृष्टतम ग्रंथों में निहित वैज्ञानिक एवं आध्यात्मिक विचारों का समेकन, विशेषकर गणित, नक्षत्र विज्ञान, कृषि विज्ञान, नृतत्व शास्त्र, प्रबन्धन, लोक प्रशासन, राजनय आदि विविध क्षेत्रों की आधुनिक वैज्ञानिक तकनीकी रूपों में प्रस्तुति, ताकि वैदिक एवं प्राचीन सांस्कृतिक धरोहर के समन्वय के माध्यम से वैज्ञानिक ज्ञान का समादर एवं समावेश किया जा सके। विज्ञान के ‘रूद्र’ और साहित्य के ‘शिव’ तत्त्व का समष्टिगत कल्याण की दृष्टि से अंकन किया जाय।
7.वैदिक साहित्य और संस्कृत के श्रेष्ठ लौकिक साहित्य, पालि एवं प्राकृत के महत्वपूर्ण ग्रन्थों का समस्त भारतीय भाषाओं की लिपियों में प्रकाशन एवं अनुवाद।
8.संस्कृत के श्रेष्ठ साहित्य, पाम्परिक अनुष्ठानों, सांस्कृतिक पक्षों की दृश्य-श्रव्य माध्यम से प्रस्तुति।
9.संस्कृत को रोजगारपरक पाठ्यक्रमों के माध्यम से अधिकाधिक सम्बद्ध करने के प्रयास।
11.भारत सरकार/विश्वविद्यालय अनुदान आयोग/अन्य प्रदेशों की सरकारों के सहयोग से सृजन पीठ / शोध पीठ / अध्ययन पीठों की स्थापना।
12.उत्तराखण्ड की संस्कृति का व्यापक अध्ययन और शोध।
14.अखिल भारतीय एवं राज्याधीन सेवाओं की प्रतियोगिता परीक्षाओं हेेतु संस्कृत को लोकप्रिय बनाना।
15.भारतीय संस्कृति की मूल चेतना ‘संस्कृत’ के महत्त्व से युवा पीढ़ी को अधिकाधिक जोड़ने की दिशा में प्रभावी एवं सार्थक प्रयास जिससे अति भौतिक वाद की अंधी दौड़ की चकाचौंध में युवा वर्ग भारतीय सांस्कृतिक विरासत से बिल्कुल विमुख न हो जाय।
16.कार्यपरिषद के विनिश्चय के अनुसार राष्ट्रीय अभियोग्यता परीक्षा (नेट) की तैयारी हेतु संस्कृत छात्रों के लिए प्रावधान निर्धारित किये गये है।
पाठ्यक्रम एवं पाठ्यविषय
विश्वविद्यालय परिसर में शैक्षिक सत्र 2007–08 से साहित्य, दर्शन, नव्यव्याकरण आदि परम्परागत विषयों में अध्ययन–अध्यापन कार्य प्रारम्भ हो गया है। वर्तमान समय की प्रासंगिकता को देखते हुए विश्वविद्यालय द्वारा समानान्तर रोजगार परक पाठ्यक्रम भी प्रारम्भ किए गए है। जिसमें योग पाठ्यक्रम हेतु छात्र–छात्राओं ने काफी रुचि दिखाई है। विश्वविद्यालय अपने उद्देश्यों की पूर्ति के लिए परम्परागत स्नातक/स्नातकोत्तर स्तरीय पाठ्यक्रमों का संचालन करता है। इन पाठ्यक्रमों का अध्ययन–अध्यापन सम्बद्ध विद्यालयों/महाविद्यालयों में होता है और विश्वविद्यालय द्वारा परीक्षाओं का आयोजन किया जाता है। इसमें अनिवार्य विषय के रूप में संस्कृत–भाषा और व्याकरण, हिन्दी तथा वैकल्पिक विषय के रूप में ‘क’ वर्ग में शास्त्रीय विषय तथा ‘ख’ वर्ग में आधुनिक विषयों का समावेश है। साथ ही अतिरिक्त विषय के रूप में अंग्रेजी है।
स्नातक पाठ्यक्रम
शास्त्री – यह स्नातक पाठ्यक्रम तीन वर्ष का है, जिसमें प्रथम तथा द्वितीय वर्ष में संस्कृत भाषा–साहित्य और सामान्य दर्शन तथा हिन्दी अनिवार्य विषय है। वैकल्पिक विषयों के दो वर्ग है। ‘क’ तथा ‘ख’ प्रत्येक वर्ग से एक विषय का अध्ययन अपेक्षित है। ‘क’ वर्ग– ऋग्वेद, शुक्लयजुर्वेद, कृष्णयजुर्वेद, सामवेद, अथर्वेद, धर्मशास्त्र, प्राचीन एवं नव्यव्याकरण, ज्योतिष (सिद्धान्त, गणित एवं फलित), साहित्य, पुराणेतिहास, वेदान्त, दर्शन, सांख्य योग, भाषा विज्ञान। ‘ख’ वर्ग– इतिहास, राजशास्त्र, अर्थशास्त्र, समाजशास्त्र, भूगोल, विज्ञान, गृहविज्ञान, नेपाली, राजनीति विज्ञान।
अतिरिक्त विषय– अंगे्रजी।
स्नातकोत्तर पाठ्यक्रम
आचार्य – यह पाठ्यक्रम परम्परागत आधार पर द्विवर्षीय है। जिसमें स्नातक पाठ्यक्रम के सभी ‘क’ वर्गीय विषयों का अध्ययन–अध्यापन होता है।
व्यावसायिक पाठ्यक्रम
योग में वर्तमान में पी0जी0 डिप्लोमा, ज्योतिष, वास्तुशास्त्र, कर्मकाण्ड एवं पौरोहित्य पत्रकारिता एवं जनसंचार, पाण्डुलिपि एवं पुरालिपि विज्ञान, ग्रन्थालय विज्ञान (बी0लिब्0, एम0लिब्0) पी0जी0 डिप्लोमा संगणक (सभी एक वर्षीय अर्थात् दो सेमेस्टर) तथा योगाचार्य (द्विवर्षीय अर्थात् चार सेमेस्टर) का संचालन विश्वविद्यालय परिसर में किया जा रहा है।
हैदराबाद राज्य कांग्रेस
हैदराबाद राज्य कांग्रेस, हैदराबाद राज्य का राजनीतिक दल था जिसकी स्थापना १९३८ हुई थी। इसके भारतीय राष्ट्रीय कांग्रेस से घनिष्ट सम्बन्ध थे। यह दल, हैदराबद राज्य में नागरिक अधिकारों तथा प्रतिनिधिक लोकतंत्र (representative democracy) की माँग करता था तथा हैदराबाद राज्य का भारतीय संघ में विलय चाहता था। कांग्रेस, निजाम के तानाशाही और मनमाने शासन तथा रजाकारों के अत्याचारों का भी विरोध करती थी।
चन्तोला, कांडा तहसील
चन्तोला, कांडा तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
प्राचीन मिस्र में आत्मा की अवधारणा
प्राचीन मिस्री प्रायः तीन आत्माओं में विश्वास करते थे। एक तो शरीर के मरने के साथ ही मर जाया करती थी, पर दो– का और बई–शारीरिक मृत्यु के बाद भी जीवित रहती थीं। 'का' का जन्म शरीर के साथ ही होता था जो जीवनकाल में शरीर की रक्षा करती थी और उसके मर जाने पर भी स्वयं जीवित रह जाती थी। 'का' का चित्र उनकी लिपि में दो ऊपर उठाए हाथों के रूप में लिखा मिलता है।
नेवादा हरदोई
नेवादा भारत का एक गांव है। यह गांव उत्तर प्रदेश के हरदोई जनपद के अंतर्गत आता है।
पुलिकुंट, रेब्बेन मण्डल
पुलिकुंट, रेब्बेन मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
अटरिया
अटरिया (Atariya) भारत के उत्तर प्रदेश राज्य के हरदोई ज़िले में स्थित एक गाँव है।
विवरण
यह गांव रूपापुर-भरखनी मार्ग पर स्थित है। यह गांव हरदोई जनपद मुख्यालय से ४९ कि०मी० दूरी पर स्थित है। यहां दुर्गा मंदिर अटरिया स्थित है। यह गांव श्री रामताल धाम से ४ कि०मी० की दूरी पर स्थित है।
जनसंख्या
2011 की जनगणना के अनुसार इस गांव की जनसंख्या 437 पुरुष एवं महिलाएं हैं।
श्री दुर्गा मन्दिर
यह मन्दिर गांव के पश्चिम में स्थित है। इस मन्दिर का निर्माण समस्त ग्राम वासियों के सहयोग से हुआ।‌ यह मन्दिर गांव से लगा हुआ है। नवरात्रि में यहां पर भक्तों का तांता लग जाया करता है। तांता मतलब बहुत से भक्त ।
श्री महा कालेश्वर शिव मन्दिर
यह मन्दिर गांव के उत्तर पूर्व में स्थित है।
भूगोल
यह गांव पूर्व में दघेला तथा दक्षिण में महमूदपुर गांव की सीमा से लगा हुआ है। गांव के उत्तर में श्री रामताल धाम स्थित है। गांव की भूमि कृषि योग्य एवं उपजाऊ है।
प्रमुख फसलें
गेहूं, धान, बाजरा, मूंगफली, आलू आदि मुख्य फसलें हैं।
जिन्सन जॉनसन
जिन्सन जॉनसन (Jinson Johnson) (जन्म १५ मार्च १९९१) एक भारतीय स्प्रिंटर है जो ८०० मीटर इवेंट में हिस्सा लेते हैं। इन्होंने पुरुष वर्ग के ८०० मीटर दौड़ में २०१६ ग्रीष्मकालीन ओलम्पिक में क़्वालीफाई किया।
व्यक्तिगत जीवन
जॉनसन का जन्म १५ मार्च १९९१ को भारतीय राज्य केरल के कोज़ीकोडे जिले के चक्कीत्तपरा गांव में हुआ था। इन्होंने विद्यालयी शिक्षा सेंट जॉर्ज हाई स्कूल से की।
बेलार्क सूर्य मंदिर
यहाँ छठ महापर्व के दौरान प्रति वर्ष एक लाख से अधिक श्रद्धालु आते हैं जिनमे उत्तर प्रदेश एवं मध्य प्रदेश के श्रद्धालु भी होते हैं। ऐसा कहा जाता है कि सच्चे मन से इस स्थान पर छठ व्रत करने वालों की सभी मनोकामनाएँ पूरी होती है तथा कई रोग-व्याधियाँ से भी मुक्ति मिलती है।
कैरल वाशा
कैरल वाशा (चॅक भाषा: Karel Vašák) (26 जून 1929 – 1 मई 2015) एक चेक - फ्रेंच अंतर्राष्ट्रीय अधिकारी और विश्वविद्यालय के प्रोफेसर थे।
1969 में वाशा स्ट्रासबर्ग में अंतर्राष्ट्रीय मानवाधिकार संस्थान के पहले महासचिव बने। यह पद उन्होंने 1980 तक धारण किया। मानवाधिकार और शांति प्रभाग के निदेशक के रूप में उन्होंने महत्वपूर्ण काम किया। इसके बाद उन्होंने यूनेस्को और विश्व पर्यटन संगठन के कानूनी सलाहकार के रूप में कार्य किया।
वाशा मानवाधिकारों के अंतर्राष्ट्रीय आयाम (The International Dimensions of Human Rights) नामक एक पुस्तक के संपादक थे जो 1982 में प्रकाशित हुई थी (ISBN 0-313-23394-2)।
उनके अनुसार मानवाधिकारों की उत्पत्ति की तीन पीढ़ियों में हुई है।
उनका निधन 1 मई 2015 को हुआ।
द फ़ैल्कन् एण्ड् द विण्टर् सोल्जर्
द फ़ैल्कन एण्ड द विण्टर सोल्जर एक अमेरिकी टेलीविज़न मिनिसरीज है, जो मार्वल कॉमिक्स के पात्र सैम विल्सन / फ़ैल्कन और बकी बार्न्स / विण्टर सोल्जर पर आधारित स्ट्रीमिंग सर्विस डिज़नी+ के लिए मैल्कम स्पेलमैन द्वारा बनाई गई है। यह मार्वल सिनेमैटिक यूनिवर्स (MCU) की एवेंजर्स फ्रैंचाइज़ी की फिल्मों के साथ निरन्तरता साझा करती है। शृंखला की घटनाएँ फिल्म एवेंजर्स: एण्डगेम (2019) के बाद होती हैं। शृंखला का निर्माण मार्वल स्टूडियोज़ के द्वारा किया गया है, जिसमें स्पेलमैन मुख्य लेखक और कारी स्कोलैण्ड निर्देशन के रूप में काम कर रहे थे।
झेलम नदी
झेलम नदी (Jhelum River), जिसका मूल वैदिक संस्कृत नाम वितस्ता नदी (Vitasta River) और कश्मीरी नाम व्यथ न'द (Vyath Nad) है, उत्तरी भारतीय उपमहाद्वीप में बहने वाली एक नदी है। यह भारत के जम्मू और कश्मीर प्रदेश, पाक अधिकृत कश्मीर और पाकिस्तान के ख़ैबर पख़्तूनख़्वा व पंजाब प्रान्तों में बहती है। झेलम सिन्धु नदी की एक प्रमुख उपनदी है, और उन पाँच नदियों में से एक है जिनके कारण "पंजाब" (पाँच-आब या पाँच पानी) का नाम पड़ा है।
नदीमार्ग
झेलम का उद्भव भारत में जम्मू और कश्मीर प्रदेश के अनंतनाग ज़िले में वेरीनाग नामक पानी के चश्में में होता है, और इसका अंत पाकिस्तान के पंजाब प्रान्त के झंग ज़िले में त्रिम्मू नामक स्थान पर चनाब नदी में संगम के साथ होता है, जिसके पश्चात चनाब नदी का आगे जाकर स्वयं विलय सिन्धु नदी में होता है।
नदी की लम्बाई
झेलम नदी की लम्बाई 725 किमी है।
कुसुमापुर फर्रूखाबाद
कुसुमापुर भारत का एक गांव है। यह गांव श्री पावन मां गंगा के तट पर बसा हुआ है।
चकथानी गाँव, सूर्यगढा (लखीसराय)
}
चकथानी सूर्यगढा, लखीसराय, बिहार स्थित एक गाँव है।
दो दुखों का एक सुख
यह हिंदी के प्रसिद्ध कथाकार शैलेश मटियानी द्वारा 1966 में लिखी गई मैले-कुचैले भिखारियों के जीवन की विलक्षण कहानी है। विषय वस्तु : एक कोढ़ी, एक अंधे और एक भिखारिन की प्रेम कहानी
अर्द्धांगिनी
यह हिंदी के प्रसिद्ध कथाकार शैलेश मटियानी द्वारा लिखी गई दांपत्य सुख पर एक प्रसिद्ध कहानी है।
भगीना, रानीखेत तहसील
भगीना, रानीखेत तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
सूर्य मंदिर, गया
बिहार के गया शहर में सूर्य मंदिर प्रसिद्ध विष्णुपद मंदिर के 20 किलोमीटर उत्तर और रेलवे स्टेशन से 3 किलोमीटर दूर स्थित है। भगवान सूर्य को समर्पित यह मंदिर सोन नदी के किनारे स्थित है। दिपावली के छ: दिन बाद बिहार के लोकप्रिय पर्व छठ के अवसर पर यहां तीर्थयात्रियों की जबर्दस्त भीड़ होती है। इस अवसर पर यहां मेला भी लगता है।
ईश्वरी प्रसाद गुप्ता
ईश्वरी प्रसाद गुप्ता (जन्म : 5 फ़रवरी 1931, आरा, बिहार) 1958 बैच के अवकाशप्राप्त प्रशासनिक अधिकारी है जो भारत सरकार के गृह मंत्रालय में संयुक्त सचिव,त्रिपुरा के मुख्य सचिव एवं अंडमान निकोबार द्वीप समूह के उपराज्यपाल पद पर रह चुके हैं।
सरल एवं ईमानदार अधिकारियों में से एक गुप्ता जी समय-समय पर प्रशासनिक विषयों पर अपनी बेवाक राय समाचार पत्रों में पद पर रहते हुए भी व्यक्त करते रहे हैं। इस समय वे सपत्नीक अपने छोटे पुत्र विनोदकुमार गुप्ता के परिवार के साथ गुलमोहर इंक्लेव नई दिल्ली के एक साधारण से डी०डी०ए० फ्लैट में रह रहे हैं।
संक्षिप्त जीवनी
यही नहीं, उन्होंने भारतीय प्रशासनिक सेवा से अवकाश ग्रहण करने के पश्चात दिल्ली विश्वविद्यालय से एलएल०बी० भी किया। अपने सम्पूर्ण जीवन में स्वामी विवेकानन्द के कर्मयोग को उन्होंने ऐसा आत्मसात किया कि व्यर्थ की यशलिप्सा की ओर उनका कभी ध्यान ही नहीं गया।
नौकरशाही के अन्तिम पायदान पर
३३ वर्षों तक विभिन्न पदों पर रहने के बाद सन् १९९६ में उन्होंने २३ दिसम्बर को अंडमान और निकोबार द्वीप समूह के उप राज्यपाल पद की शपथ ग्रहण की और लगभग साढे चार वर्षों तक उप राज्यपाल के गरिमामय पद पर रहकर २५ मई २००१ को ससम्मान सेवामुक्त हुए।
देश में नहीं विदेश में सम्मान
अभी हाल ही में उन्हें बांग्लादेश की प्रधानमंत्री शेख हसीना ने २७ मार्च २०१२ को अपने देश की राजधानी ढाका बुलाकर सम्मानित किया। इस अवसर पर बोलते हुए शेख हसीना ने ईश्वरी प्रसाद गुप्ता सहित उन तमाम अन्य सम्मानित हस्तियों का आभार व्यक्त किया जिन्होंने बांग्लादेश मुक्ति युद्ध में सहयोग दिया।.
प्रकाशित लेख
वैसे तो उन्होंने समय-समय पर प्रशासनिक विषयों पर अपने बहुमूल्य विचार व्यक्त किये जो कहीं न कहीं प्रकाशित होते रहे किन्तु स्वभाव से संकोची वृत्ति के कारण उन्होंने उन्हें कभी विधिवत सहेज कर नहीं रक्खा फिर भी जो कुछ उनके बच्चों ने बचाकर रख लिया उसके अनुसार उनके कुछ प्रकाशित अंग्रेजी के लेख इस प्रकार हैं:
फरीदपुर खास, चंदौसी (मुरादाबाद)
भारत की जनगणना अनुसार यह गाँव, तहसील चंदौसी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00722
पेशीशोषी पार्श्व काठिन्य (एमियोट्रॉफ़िक लैटरल स्कलिरॉसिस)
पेशीशोषी पार्श्व काठिन्य (संक्षिप्त ALS, जिसे लाउ गेहरिग रोग  के रूप में भी संदर्भित किया जाता है) गतिजनक न्यूरॉन रोग का एक रूप है। ALS, एक प्रगामी, घातक, तंत्रिका-अपजननात्मक रोग है, जो स्वैच्छिक मांसपेशियों की गतिविधियों को नियंत्रित करने वाली केंद्रीय स्नायु प्रणाली की तंत्र कोशिकाएं गतिजनक न्यूरॉन के ह्रास के कारण होता है। उत्तरी अमेरिका में इस अवस्था को लोकप्रिय न्यूयॉर्क यांकीज़ बेसबॉल खिलाड़ी के नाम पर अक्सर लाउ गेहरिग रोग कहा जाता है, 1939 में जिनका इस रोग से पीड़ित के रूप में निदान किया गया था।
संकेत व लक्षण
इस विकार के कारण ऊपरी और निचले गतिजनक न्यूरॉन के ह्रास के कारण पूरे शरीर की मांसपेशियां कमज़ोर हो जाती हैं तथा अपक्षय होता है। कार्य करने में असमर्थ, मांसपेशियां कमज़ोर हो जाती हैं और अपक्षय होने लगता है। प्रभावित व्यक्ति अंततः स्वैच्छिक गतिविधियों को प्रवर्तित और नियंत्रित करने की क्षमता खो बैठते हैं, हालांकि मूत्राशय तथा आंत्र गुदा संकोचिनी पेशी तथा आंख के संचालन के लिए उत्तरदायी मांसपेशियां इस प्रभाव से बच जाती हैं, लेकिन हमेशा नहीं.
अधिकांश रोगियों में संज्ञानात्मक कार्य आम तौर पर प्रभावित नहीं होते, यद्यपि कुछ में (~5%) ललाटशंखास्थिक मनोभ्रंश भी होता है। रोगियों के एक उच्च अनुपात (~ 30-50%) में अधिक सूक्ष्म संज्ञानात्मक परिवर्तन होते हैं जो अनदेखे रह जाते हैं लेकिन विस्तृत तंत्रिकामनोवैज्ञानिक परीक्षण में प्रकट होता है। संवेदी तंत्रिकाएं और स्वायत्त तंत्रिका तंत्र, जोकि पसीने जैसी गतिविधियों को नियंत्रित करता है, आम तौर पर अप्रभावित रहते हैं लेकिन कुछ रोगी इसकी चपेट में भी आ जाते हैं।
प्रयागराज छिवकी जंक्शन रेलवे स्टेशन
गाडियाँ
यहाँ से होकर जाने वाली मुख्य रेलगाड़ियाँ ये हैं - बागमती एक्सप्रेस, ख्वाजा गरीब नवाज मदार-कोलकाता एक्सप्रेस, भागलपुर-अजमेर एक्सप्रेस, चम्बल एक्सप्रेस, महनगरी एक्सप्रेस, शिप्रा एक्सप्रेस, संघमित्रा एक्सप्रेस, ताप्ती-गांगा एक्सप्रेस, हावड़ा-मुम्बई मेल, पुणे-दानापुर सुपरफास्ट एक्सप्रेस, भागलपुर अन्त्योदय एक्सप्रेस, हमसफर एक्सप्रेस, और महामना एक्सप्रेस। माणिकपुर-जबलपुर-इटारसी, मणिकपुर-झाँसी-ग्वालियर, मणिकपुर-कटनी-भोपाल, कटनी-भोपाल-इन्दौर, तथा मणिकपुर-नागपुर-गोण्डा, सिकन्दराबाद-यशवन्तपुर मार्गों पर चलने वाली गाड़ियाँ छिवकी से होकर गुजरती हैं।
पेशीशोषी पार्श्व काठिन्य (एमियोट्रॉफ़िक लैटरल स्कलिरॉसिस)
प्रारंभिक लक्षण
ALS के प्रारंभिक लक्षणों में साफ़ तौर पर स्पष्ट कमजोरी और/या मांसपेशी शोष होता है। अन्य प्रस्तुत लक्षणों में शामिल हैं मांसपेशियों का संकीर्णन (झटका), ऐंठन, या प्रभावित मांसपेशियों की जकड़न; एक हाथ या एक पैर मांसपेशी की कमजोरी से प्रभावित होना; और/या अस्पष्ट उच्चारण और नाक से बोलना. ALS के प्रारंभिक लक्षणों से शरीर के कौन से अंग प्रभावित होंगे यह इस पर निर्भर करता है कि शरीर के कौन से गतिजनक न्यूरॉन पहले क्षतिग्रस्त हो रहे हैं। इस रोग से ग्रस्त लगभग 75% लोग "अंग शुरुआत" ALS अनुभव करते हैं, अर्थात् पहले बाज़ुओं में ("ऊपरी अंग", इसे "ऊपरी गतिजनक न्यूरॉन" से भ्रमित न हों) या पैरों में ("निचले अंग", इसे "निचले गतिजनक न्यूरॉन" न समझ लिया जाए) प्रथम लक्षण महसूस करते हैं। पैर से शुरुआत वाले मरीज़ों को चलते समय या भागते समय अटपटापन महसूस हो सकता है या उन्हें लगता है कि वे लड़खड़ा रहे हैं या ठोकर खा रहे हों, अक्सर "लटकते पैर" के साथ, जो ज़मीन पर घसीटता चलता है। हाथ से शुरुआत होने वाले रोगियों को हाथ से किए जाने वाले चुस्ती और कुशलता वाले कामों में कठिनाई महसूस होती है, जैसे कि एक कमीज़ की बटन लगाना, लेखन, या ताले में चाबी घुमाना. कभी-कभी, लक्षण काफ़ी लंबे समय तक या रोग की पूरी अवधि के दौरान एक ही अंग तक सीमित रहते हैं; यह एकअंगीय पेशीशोष (मोनोमिलिक एमियोट्रॉफ़ी) के रूप में जाना जाता है।
मउनाथ भंजन (तहसील), मऊ
यह तहसील मऊ जिला, उत्तर प्रदेश में स्थित है। 2011 में हुई भारत की जनगणना के अनुसार इस तहसील में 432 गांव हैं।
पेशीशोषी पार्श्व काठिन्य (एमियोट्रॉफ़िक लैटरल स्कलिरॉसिस)
प्रारंभिक लक्षण
लगभग 25% मामले "कंदीय शुरूआत" ALS के होते हैं। इन खख़ को पहले स्पष्ट रूप से बोलने या निगलने में कठिनाई होती है। बातचीत अस्पष्ट हो जाती है, जिसकी प्रकृति नासिक्य या शांत होती है। अन्य लक्षणों में शामिल हैं निगलने में कठिनाई और जीभ की गतिशीलता का बंद होना. अपेक्षाकृत कम मरीज़ "श्वसन से प्रारंभ" होने वाला ALS अनुभव करते हैं, जिसमें सांश लेने में सहायक पसलियों के बीच मांसपेशियां पहले प्रभावित होती हैं।
भले ही रोग द्वारा पहले प्रभावित शरीर का कोई भी अंग हो, रोग के बढ़ने के साथ-साथ पेशियों की कमज़ोरी और संकुचन अन्य अंगों तक भी फैलने लगता है। मरीज चलने-फिरने, निगलने (निगरणकष्ट या डिस्फ़ेजिया) और बोलने या शब्द गढ़ने (वाक्विकार या डिसार्थ्रिया) में बहुत अधिक कठिनाई अनुभव करते हैं। ऊपरी गतिजनक न्यूरॉन के उलझाव के लक्षणों में शामिल है अतिरंजित वमन प्रतिवर्तन सहित तंग और कड़ी मांसपेशियां (संस्तंभता या स्पैस्टिसिटी) और अतिशयी प्रतिवर्तन क्रियाएं (अतिप्रतिवर्तता या हाइपररिफ़्लेक्सिया). एक असामान्य प्रतिवर्ती क्रिया भी, जिसे आम तौर पर बाबिन्स्की चिह्न (जिसमें पैर का अंगूठा ऊपर की ओर बढ़ जाता है और बाक़ी उंगलियां बाहर की ओर फैल जाती हैं) कहा जाता है, ऊपरी गतिजनक न्यूरॉन की क्षति का संकेत देता है। निचले गतिजनक न्यूरॉन के क्षतिग्रस्त होने के लक्षणों में शामिल हैं मांसपेशियों की कमज़ोरी और शोष, मांसपेशियों में ऐंठन और मांसपेशियों में क्षणिक मरोड़ जिसे त्वचा के नीचे देखा जा सकता है (पेशीसंकीर्णन या फ़ैसीकुलेशन). लगभग 15–45% मरीज़ कूटकंदीय प्रभाव अनुभव करते हैं, जिसे "भावनात्मक असंतुलन" के रूप में भी जाना जाता है, जिसमें अनियंत्रित रूप से हंसना, रोना या मुस्कुराना शामिल है, जिसका श्रेय भावना के गतिजनक अभिव्यक्तियों की अतिशयता में परिणत होने वाले कंदीय ऊपरी गतिजनक न्यूरॉन के क्षतिग्रस्त होने को दिया जा सकता है।
ALS के साथ रोग निदान किए रोगियों में ऊपरी और निचले गतिजनक न्यूरॉन क्षति, दोनों के संकेत और लक्षण होने चाहिए, जिसके और कोई कारण नहीं हो सकते हैं।
रोग प्रगति
हालांकि इस रोग के लक्षणों के उभरने और रोग की प्रगति के दर का अनुक्रम हर व्यक्ति में भिन्न होता है, अंततः अधिकांश रोगी न खड़े रह पाते हैं या चल-फिर पाते हैं, न अपने आप बिस्तर से उठ या लेट पाते हैं, या अपने हाथ और भुजाओं का इस्तेमाल कर पाते हैं। निगलने और चबाने में आने वाली कठिनाई मरीज़ की सामान्य रूप से खाने की क्षमता को क्षीण बना देती है और गले में अटक जाने का जोखिम बढ़ जाता है। तब वज़न बनाए रखना एक समस्या बन सकती है। क्योंकि रोग आम तौर पर संज्ञानात्मक क्षमताओं को प्रभावित नहीं करता, रोगियों को अपने काम करने में होने वाली प्रगतिशील हानि के बारे में पता रहता है तथा वे चिंतित और उदास हो सकते हैं। रोगियों के एक अल्प प्रतिशत में ललाटशंखास्थिक मनोभ्रंश विकसित होता है जो गंभीर रूप से व्यक्तित्व परिवर्तन के रूप में नज़र आता है; यह मनोभ्रंश का पारिवारिक इतिहास वाले व्यक्तियों में बहुत ही सामान्य है। रोगियों का एक बड़ा अनुपात शब्द रचना, ध्यान केंद्रित करने, या निर्णय लेने की क्षमताओं में हल्की समस्याओं का अनुभव करते हैं। संज्ञानात्मक गतिविधियां रोग प्रक्रिया के अंग के रूप में प्रभावित हो सकती है या रात में सांस लेने से संबंधित (निशाकालीन अल्पश्वसन) तकलीफ़ हो सकती है। स्वास्थ्य के देखभालकर्ता पेशेवरों के लिए ज़रूरी है कि रोग की प्रक्रिया की व्याख्या और उपलब्ध उपचार विकल्पों के बारे में स्पष्ट करें ताकि रोगियों को पहले से ही निर्णय सूचित कर सकते हैं।
डायाफ्राम और पसलियों के बीच की मांसपेशियों के कमज़ोर पड़ने से सबल प्राणाधार क्षमता और प्रश्वसनीय दबाव कम हो जाता है। ALS के कंदीय प्रारंभ में, हाथ-पैर की कमज़ोरी स्पष्ट रूप से नज़र आने से पहले भी हो सकता है। द्विस्तरीय सकारात्मक दबाव संवातन का (अक्सर BiPAP व्यापारनाम द्वारा संदर्भित) सांस लेने में सहारा देने के लिए, पहले रात में और फिर दिन के दौरान भी अक्सर उपयोग किया जाता है। यह सिफ़ारिश की जाती है कि इससे पहले कि BiPAP अपर्याप्त बन जाए, मरीज़ों को चाहिए कि श्वासप्रणालछेदन और दीर्घकालीन यांत्रिक संवातन करवाने का निर्णय लें. इस बिंदु पर, कुछ रोगियों ने उपशामक आश्रम में देखभाल का चयन किया। ALS से पीड़ित ज्यादातर लोग प्रायः श्वसन विफलता या निमोनिया के कारण मरते हैं। आम तौर पर निदान के दो से पांच साल के भीतर मौत होती है। हालांकि रोग किसी भी उम्र में हो सकता है, ज्यादातर लोगों की उम्र चालीस और सत्तर के बीच होती है जब इस रोग का उन पर हमला होता है तथा महिलाओं की अपेक्षा अक्सर पुरुष इसके ज़्यादा शिकार होते हैं। संयुक्त राज्य अमेरिका में हर साल अनुमानित रूप से 5000 लोग इस रोग से प्रभावित पाए गए हैं। प्रगामी रोग, ALS के रोग निदान वाले लोगों में आधे की मृत्यु तीन वर्षों में और नब्बे प्रतिशत की छह वर्षों में हो जाती है।
देवरी गाँव, परबत्ता (खगड़िया)
देवरी परबत्ता, खगड़िया, बिहार स्थित एक गाँव है।
पेशीशोषी पार्श्व काठिन्य (एमियोट्रॉफ़िक लैटरल स्कलिरॉसिस)
रोग प्रगति
ALS मुख्यतः गतिजनक न्यूरॉनों को प्रभावित करता है और अधिकांश मामलों में रोग मरीज़ के मन, व्यक्तित्व, बुद्धि, या स्मृति को क्षीण नहीं करता है। ना ही यह किसी व्यक्ति के देखने, सूंघने, स्वाद चखने, सुनने, या स्पर्श महसूस करने की क्षमता को प्रभावित करता है। आंख की मांसपेशियों का नियंत्रण सबसे संरक्षित कार्य है, हालांकि लंबे समय तक (20+ वर्ष) इस बीमारी से पीड़ित रोगी आंखों पर नियंत्रण भी खो सकते हैं। बहुकाठिन्य रोग के विपरीत, ALS में आम तौर परमूत्राशय और आंत्र नियंत्रण संरक्षित रहते हैं, हालांकि गतिहीनता और आहार परिवर्तन के कारण, कब्ज़ जैसी आंत्र संबंधी समस्याओं के लिए गहन प्रबंधन की ज़रूरत होती है।
कारण
बिना इस रोग के किसी पारिवारिक इतिहास वाले रोगियों में, जिसमें ~95% मामले शामिल हैं, ALS का कोई ज्ञात कारण नहीं है।
पारिवारिक ALS (FALS) में ज्ञात वंशानुगत कारक हैं, जहां परिवारों में यह अवस्था चलती रहती हैं, हालांकि सभी मामलों का केवल 5% ऐसे हैं। एक गुणसूत्र 21 (सुपरआक्साइड डिसम्यूटेस के लिए कोडिंग) पर विरासत में प्राप्त आनुवंशिक दोष ALS के लगभग 20% पारिवारिक मामलों से जुडा है। यह उत्परिवर्तन अलिंगसूत्री प्रमुखता वाला माना जाता रहा है। A4V उत्तरी अमेरिका में सबसे आम ALS है जो SOD1 उत्परिवर्तन का कारक है, जिसकी विशेषता, इसकी शुरुआत से मृत्यु तक की असाधारण तेज प्रगति है। पारिवारिक ALS से ग्रस्त रूप में रोगनिदान किए गए लोगों के बच्चों में इस रोग से पीड़ित होने की काफी संभावना होती हैं; हालांकि जिन लोगों के निकटस्थ पारिवारिक सदस्यों में छिटपुट ALS का पता लगा हो, सामान्य लोगों की अपेक्षा अधिक जोखिम में नहीं होते हैं, जो पुनः पर्यावरणीय या आनुवंशिक कारणों के होने की संभावना व्यक्त करता है।
पश्चिमी प्रशांत क्षेत्र में इन घटनाओं में हुई वृद्धि के लिए कुछ पर्यावरणीय कारकों को सुझाया गया है। गुआम में, एक BMAA नामक आहार न्यूरोटॉक्सिन के दीर्घकालीन प्रभाव को एक संभावित कारक माना गया है; गुआम में उपलब्ध एक उष्णकटिबंधीय पौधे साईकाड साइकस सर्सिनैलिस के बीजों में मौजूद साइनो बैक्टीरिया द्वारा उत्पन्न यह न्यूरोटॉक्सिन संभावित उन कई कारकों में से एक है, जिसका 1950 और प्रारंभिक 1960 के दशक में मानवीय खाद्य पदार्थ के रूप में उपयोग किया जाता था।
इतालवी फुटबॉल खिलाड़ियों के बीच इस रोग की बहुत ज़्यादा मौजूदगी ने (अनुमानित सामान्य संख्या से पांच गुना अधिक) फ़ुटबॉल मैदान में प्रयुक्त कीटनाशकों (जिनमें से कई को तंत्रिकाकोशिकीय विषाक्तता से जोड़ा गया है) और बीमारियों के बीच संभावित संबंध के प्रति चिंता बढ़ा दी है। निष्पादन संवर्धक दवाओं के प्रति फ़ुटबॉल खिलाड़ियों में ALS की अधिक घटनाओं की मौजूदगी से संबंध जोड़ने का प्रयास करने वाला 2004 का एक इतालवी अध्ययन विफल रहा, जब इस समूह की तुलना उन साइकिल-चालकों के साथ की गई जो उन्हीं के समान PED का उपयोग कर रहे थे लेकिन जिनमें ALS की मौजूदगी शून्य थी। एक संभावित निष्कर्ष यह था कि फ़ुटबाल खिलाड़ियों को साइकिल सवारों की तुलना में लगातार सिर के आघातों को (खेल के अधिकतर हिस्से में बाल को सिर से मारना, गिरना और टकराना) सहना पड़ता है, जबकि साइकिल सवारों के पास हेलमेट होता है और वे शायद ही कभी गिरते हैं।
ALS एसोसिएशन के अनुसार, संयुक्त राज्य अमेरिका के बुजुर्ग सैनिकों को ALS होने का (पुनः, न्यूरोटॉक्सिक रसायन के प्रभाव के साथ इसको जोड़ने की संभावना के चलते) जोखिम अधिक है। ALS इन द मिलिटरी नामक अपनी रिपोर्ट में, समूह ने सामान्य जनता की अपेक्षा बुज़ुर्ग सैनिकों में इस रोग की लगभग 60% अधिक संभावना की ओर इंगित किया है। बुजुर्ग मामलों के प्रशासन तथा एक अन्य महामारी संघ DOD के एक संयुक्त अध्ययन से यह बात सामने आई है कि खाड़ी युद्ध के बुजुर्गों के लिए, फारस की खाड़ी में तैनात न होने वाले सैनिकों की तुलना में, इसकी संभावना दुगुनी है, जो विषाक्त जोखिम से संबंध की संभावना व्यक्त करता है।
2010 के एक अध्ययन ने कुछ बुजुर्गों और एथलीटों में ALS रोगनिदान पर कुछ प्रश्न उठाए हैं, जो यह सुझाते हैं कि लगातार दिमागी आघातों से दर्दनाक मस्तिष्क विकृति पैदा हो सकती है, जो ALS जैसी ही हो सकती है; यह उन लोगों में ALS रोगनिदान की अधिक दर का कारण समझा सकती है।
विकारी-शरीरक्रिया
ALS की निर्धारक विशेषता, मस्तिष्क के गतिजनक प्रांतस्था, कपालीय स्तंभ तथा रीढ़ की हड्डी में ऊपरी तथा निचले, दोनों गतिजनक ऊपरी मोटर न्यूरॉन्स का अंत है। इस विनाश से पहले, गतिजनक न्यूरॉन्स अपने कोशिका निकायों और अक्षतंतुओं में प्रोटीनयुक्त अंतर्वेशन का विकास करते हैं। इन अंतर्वेशनों में अक्सर यूबीक्यूटिन शामिल रहते हैं और सामान्यतः ALS संबंधी कोई प्रोटीन समाविष्ट करते हैं: SOD1, TAR DNA बाध्यकारी प्रोटीन (TDP-43, या TARDBP), या FUS. दिलचस्प रूप से, ये अंतर्वेशन कांगो रेड या थियोफ्लेविन S रंजकों के साथ रंगीन नहीं होते हैं और इस कारण ग़ैर-एमीलोयड समुच्चय हैं। यह उन समुच्चय और पट्टिकाओं से अलग है जो प्रोटीन समुच्चय के कारण उपजे अन्य तंत्रिकाअपजनक रोगों में दिखती है, जिनमें अल्ज़ाइमर रोग, पार्किंसन रोग, हंटिंग्टन रोग और प्रियॉन रोग शामिल हैं।
आनुवंशिक संघों में शामिल हैं:
SOD1
ALS के कारण ज्ञात नहीं हैं, हालांकि कारण के निर्धारण में एक महत्वपूर्ण क़दम उठाया गया जब 1993 में वैज्ञानिकों ने यह पता लगाया कि Cu/Zn सुपरऑक्साइड डिसम्यूटेस (SOD1) किण्वक उत्पन्न करने वाले जीन में उत्परिवर्तन पारिवारिक ALS के कुछ मामलों (लगभग 20%) से जुड़े हुए हैं। ये किण्वक शक्तिशाली ऑक्सीकरणरोधी हैं जो माईटोकॉन्ड्रिया में उत्पन्न एक विषाक्तता मुक्त मूलांकुर, सुपरऑक्साइड के कारण हुई क्षति से शरीर की रक्षा करता है। मुक्त मूलांकुर अत्यधिक प्रतिक्रियाशील अणु हैं, जो मुख्यतः माईटोकॉन्ड्रिया द्वारा सामान्य चयापचय के दौरान कोशिकाओं द्वारा उत्पादित होते हैं। मुक्त मूलांकुर जमा हो सकते हैं और कोशिकाओं के अंदर दोनों, माईटोकॉन्ड्रिया तथा नाभिकीय DNA तथा प्रोटीनों को क्षति पहुंचा सकते हैं। अब तक, SOD1 में 110 विभिन्न प्रकार के उत्परिवर्तन इस रोग से जोड़े जा चुके हैं, इनमें से कुछ (उदाहरण के लिए H46R) की बहुत लंबी नैदानिक अवधि होती है, जबकि A4V जैसे अन्य असाधारण रूप से आक्रामक होते हैं। सबूत बताते हैं कि अन्य कई संभाव्य परिणामों के बीच, उपचायक तनाव के प्रति प्रतिरक्षा की विफलता क्रमादेशित कोशिका अंत को नियंत्रित करता है। हालांकि यह अभी तक स्पष्ट नहीं है कि कैसे SOD1 जीन उत्परिवर्तन, गतिजनक न्यूरॉन विकृति की ओर ले जाता है, शोधकर्ताओं ने अनुमान लगाया है कि इस जीन की दोषपूर्ण क्रिया के कारण मुक्त मूलांकुर का संग्रहण हो सकता है। वर्तमान अनुसंधान, हालांकि यह संकेत देता है कि गतिजनक न्यूरॉन का अंत संभावित रूप से व्युत्परिवर्तन क्रिया के समापन या जोखिम का परिणाम नहीं है, जो यह सुझाव देता है कि उत्परिवर्ती SOD1 किसी अन्य तरीक़े से (क्रिया का फलन) विषाक्तता प्रेरित करता है।
उत्परिवर्ती SOD1 पारिवारिक पेशीशोषी पार्श्व काठिन्य में SOD1 की भूमिका को लेकर ट्रांसजेनिक चूहों पर किये गए अध्ययनों से कई सिद्धांत निकले हैं। SOD1 जीन की कमी वाले चूहे पूरी तरह पारंपरिक तौर पर ALS से प्रभावित नहीं होते है, हालांकि वे उम्र से जुड़े पेशीय शोष (सार्कोपीनिया) और ह्रस्वीकृत जीवनावधि (सुपरऑक्साइड डिसम्यूटेस पर लेख देखें) के त्वरण को प्रदर्शित करते हैं। यह सूचित करता है कि उत्परिवर्ती SOD1 के विषाक्त गुण, सामान्य क्रिया की क्षति ना होकर क्रिया की प्रगति का परिणाम है। इसके अलावा, पाया गया कि प्रोटीन का एकत्रीकरण भी, दोनों, पारिवारिक और छिटपुट ALS का एक आम नैदानिक लक्षण है (प्रोटियोंपैथी पर लेख देखें). दिलचस्प रूप से, उत्परिवर्ती SOD1 चूहों में (सर्वसाधारण, उत्परिवर्ती G93A), केवल रोगग्रस्त ऊतकों में ही उत्परिवर्ती SOD1 के समुच्चय (अपवलित प्रोटीन संग्रहण) पाए गए और गतिजनक न्यूरॉन अपजनन के दौरान अधिक मात्रा में पाए गए। यह अनुमान लगाया गया कि उत्परिवर्ती SOD1 का समुच्चय संग्रहण माईटोकॉन्ड्रिया, प्रोटीसोम्स, प्रोटीन फोल्डिंग संरक्षिकाओं, या अन्य प्रोटीनों को क्षति पहुंचा कर कोशिकीय क्रियाओं में खलल डालने में भूमिका निभाता है। ऐसा कोई व्यवधान, अगर सिद्ध हो तो, इस सिद्धांत में महत्वपूर्ण विश्वसनीयता पैदा करेगा कि समुच्चय उत्परिवर्ती SOD1 की विषाक्तता में शामिल हैं। आलोचकों ने पाया है कि मानव में, SOD1 उत्परिवर्तन संपूर्ण मामलों मामलों में से केवल 2% के लगभग के लिए ही जिम्मेदार है और निदानशास्त्रीय तंत्र उनसे अलग हो सकता है जो बीमारी के छिटपुट प्रकारों के लिए जिम्मेदार हैं। आज तक, ALS-SOD1 चूहे बीमारी के पूर्व नैदानिक अध्ययन के लिए सबसे अच्छे नमूने रहे हैं, लेकिन आशा की जाती है कि और अधिक उपयोगी मॉडल विकसित किए जाएंगे.
अन्य कारक
अध्ययनों में मोटर न्यूरॉन विकृति में ग्लूटामेट की भूमिका पर ज़ोर दिया गया है। ग्लूटामेट मस्तिष्क के रासायनिक सन्देशवाहकों या न्यूरोट्रांस्मीटरों में से एक है। वैज्ञानिकों ने पाया है कि स्वस्थ लोगों की तुलना में, ALS रोगियों के सीरम और मेरूदंडीय तरल ग्लूटामेट का उच्च स्तर होता है। वर्तमान में ALS के लिए केवल रिलुज़ोल FDA अनुमोदित दवा है और ग्लूटामेट संवाहकों को लक्ष्यांकित करता है। इसका उत्तरजीविता पर मामूली सा प्रभाव है, तथापि यह इस बात को सुझाता है कि ग्लूटामेट का आधिक्य ही बीमारी का एकमात्र कारण नहीं है।
रोग-निदान
कोई परीक्षण ALS का एक निश्चित निदान नहीं प्रदान करता हैं, हालांकि एक ही अंग में ऊपरी और निचले गतिजनक न्यूरॉन की मौजूदगी इसका प्रबल संकेत हो सकता है। इसके बजाय, ALS का निदान मुख्य रूप से चिकित्सक द्वारा रोगी में देखे गए लक्षण और चिह्नों पर आधारित है और अन्य रोगों की आशंका को दूर करने के लिए कई परीक्षण किए जाते हैं। चिकित्सक मरीज़ की संपूर्ण चिकित्सा-इतिहास प्राप्त करते हैं और आम तौर पर नियमित अंतराल में स्नायवीय परीक्षण करते हैं ताकि मांसपेशियों की कमज़ोरी, मांसपेशियों का संकुचन, अतिप्रतिवर्तन (हाइपररीफ्लेक्सिया) और कठोरता जैसे लक्षणों के उत्तरोत्तर क्षति का आकलन कर सके.
क्योंकि ALS के लक्षण विस्तृत विविधता लिए अन्य अनेक उपचार्य रोगों या विकारों से मिलते-जुलते हैं, अतः उन रोगों की संभावनाओं को शामिल न करने के लिए उपयुक्त परीक्षण करना ज़रूरी है। इन परीक्षणों में एक है इलेक्ट्रोमायोग्राफ़ी (EMG), एक विशेष रिकॉर्डिंग तकनीक, जो मांसपेशियों में विद्युतीय गतिविधि का पता लगाता है। कुछ EMG निष्कर्ष ALS के निदान का समर्थन कर सकते हैं। एक अन्य आम परीक्षण तंत्रिका प्रवाहकत्त्व वेग (NCV) को मापता है। NCV की विशिष्ट असामान्यताओं के परिणाम उदाहरण के लिए सुझाव दे सकते हैं कि मरीज़ ALS के बजाय परिधीय न्यूरोपथी (परिधीय तंत्रिकाओं को क्षति) के एक रूप से या मायोपथी (मांसपेशीय रोग) से ग्रस्त है। चिकित्सक चुंबकीय अनुनाद प्रतिबिंबन (MRI) करवाने के लिए कह सकता है, जो एक अप्रसारक प्रक्रिया है, जिसमें मस्तिष्क और रीढ़ की हड्डी की विस्तृत छवियों को लेने के लिए चुंबकीय क्षेत्र और रेडियो तरंग का उपयोग किया जाता है। हालांकि ये MRI स्कैन ALS से पीड़ित रोगियों में अक्सर सामान्य ही रहते हैं, वे उन अन्य लक्षणों को प्रकट कर सकते हैं जो ये लक्षण पैदा कर रहे हों, जैसे कि रीढ़ की हड्डी का ट्यूमर, बहु-काठिन्य, गर्दन में संस्रित डिस्क, नालव्रणशोथ (सिरिंजोमाइलिया) या ग्रैवकशेरुकाशोथ (सर्विकल स्पांडिलोसिस).
रोगी के लक्षणों और परीक्षणों के निष्कर्षों के आधार पर तथा इन परीक्षणों से चिकित्सक अन्य रोगों की आशंका को दूर करने के लिए, नेमी प्रयोगशाला परीक्षणों के साथ-साथ, रक्त और मूत्र परीक्षण का आदेश दे सकता है। कुछ मामलों में, उदाहरण के लिए, अगर एक चिकित्सक को संदेह है कि मरीज़ ALS के बजाय मायोपथी से पीड़ित है, तो मांसपेशी बायोप्सी कराया जा सकता है।
संक्रामक रोग जैसे कि ह्यूमन इम्युनोडेफ़िशियेन्सी वाइरस (HIV), ह्यूमन T-सेल ल्यूकेमिया वाइरस (HTLV), लाइम रोग, उपदंश (सिफ़िलिस) और टिक जनित मस्तिष्कशोथ वाइरस कुछ मामलों में ALS-जैसे लक्षण पैदा कर सकते हैं। बहु काठिन्य, पोस्ट-पोलियो सिंड्रोम, मल्टीफ़ोकल मोटर न्यूरोपैथी, CIDP और रीढ़ की हड्डी में पेशी शोष जैसे तंत्रिका संबंधी विकार रोग के कुछ पहलुओं की नकल उतार सकते हैं और रोगनिदान का प्रयास करने वाले चिकित्सकों को इन पर विचार करना चाहिए.
इस निदान द्वारा पूर्वानुमानों और रोग की प्रारंभिक दशा में ALS से साम्यता रखने वाली अनेक बीमारियों या विकारों के कारण, मरीज़ों को चाहिए कि वे हमेशा एक और न्यूरोलॉजिकल परामर्श प्राप्त करें.
रोगसूचक
ALS के अन्य उपचार, लक्षणों से मुक्त होने और रोगियों के जीवन की गुणवत्ता में सुधार के लिए परिकल्पित हैं। यह समर्थक देखभाल चिकित्सक, फार्मासिस्ट; शारीरिक, व्यावसायिक और भाषण चिकित्सक, पोषण विशेषज्ञ, सामाजिक कार्यकर्ता और घर व आश्रम में देखभालकर्ताओं जैसे विविध विषयक स्वास्थ्य देखभाल करने वाले पेशेवर दलों द्वारा उत्तम रूप से प्रदान किया जा रहा है। रोगियों और देखभालकर्ताओं के साथ काम करते हुए, ये दल व्यक्तिगत स्वास्थ्य और शारीरिक उपचार योजना परिकल्पित कर सकते हैं और जहां तक संभव हो रोगियों को गतिशील और आराम से रखने के लिए विशेष उपकरण प्रदान कर सकते हैं।
चिकित्सक थकान कम करने, मांसपेशियों की ऐंठन कम करने, काठिन्य पर नियंत्रण और अधिक कफ़ तथा लार कम करने के लिए सहायक दवाओं को लिख कर दे सकते हैं। मरीज़ों को दर्द, अवसाद, अशांत निद्रा और कब्ज़ में मदद के लिए भी दवाएं उपलब्ध हैं। फार्मासिस्ट दवाओं के प्रयोग पर उत्तम सलाह दे सकते हैं। यह निगरणकष्ट वाले रोगियों के लिए विशेष रूप से उपयोगी है, जिसे अधिकांश ALS के रोगी अनुभव करते हैं। वे दवाइयों की परस्पर-क्रिया के जोखिम को कम करने के लिए रोगी की दवाइयों की निगरानी भी कर सकते हैं।
शारीरिक चिकित्सा और सहायक प्रौद्योगिकी जैसे विशेष उपकरण पूरे ALS की अवधि के दौरान मरीज़ की आज़ादी और सुरक्षा को बढ़ा सकते हैं। सौम्य, कम-प्रभाव वाले एरोबिक व्यायाम जैसे चलना, तैराकी, स्थिर साइकिल-चालन, अप्रभावित मांसपेशियों को मज़बूती दे सकते हैं, हृदय तथा रक्तवाहिकाओं संबंधी स्वास्थ्य में सुधार और मरीज़ों को थकान और अवसाद से जूझने में मदद कर सकते हैं। गति और तानने से जुड़े विविध व्यायाम दर्दनाक काठिन्य और मांसपेशियों के घटने (संकुचन) को रोक सकते हैं। शारीरिक चिकित्सक मांसपेशियों से ज़्यादा काम न कराते हुए ये लाभ पहुंचाने वाले व्यायामों की सिफारिश कर सकते हैं। शारीरिक चिकित्सक मरीज़ों को गतिशील रखने में मददगार रैम्प, ब्रेस, वॉकर और व्हीलचेयर जैसे उपकरणों को सुझा सकते हैं। जहां तक संभव हो अपने दैनंदिन जीवन के कार्य स्वतंत्र रूप से करने में इन लोगों की क्षमता को बनाए रखने के लिए, व्यावसायिक चिकित्सक उपकरणों और रूपांतरणों को प्रदान या उनकी सिफ़ारिश कर सकते हैं।
ALS मरीज़, जिन्हें बातचीत करने में कठिनाई होती है, वाग्भाषा रोगविज्ञानी के साथ काम करते हुए लाभ उठा सकते हैं। ये स्वास्थ्य पेशेवर मरीज़ों को ज़ोर से और अधिक स्पष्ट रूप से बोलने में मददगार तकनीकों के द्वारा अनुकूल रणनीतियों को सिखा सकते हैं। जैसे-जैसे ALS बढ़ता है, वाग्भाषा रोगविज्ञानी ध्वनिवर्धक, वाक्जनक उपकरण (या ध्वनि निर्गमन संचार उपकरण) और/या वर्णमाला बोर्ड या हां/ना संकेत जैसे कम प्रौद्योगिकी संचार तकनीक जैसे संवर्धक और वैकल्पिक संप्रेषण साधनों के उपयोग की संस्तुति कर सकते हैं। ये तरीके और उपकरण रोगियों की उस समय मदद कर सकते हैं जब वे बोल नहीं पाते या मुखर ध्वनि उत्पन्न नहीं कर सकते. व्यावसायिक चिकित्सकों की मदद से, आवाज़ निकालने वाले उपकरणों को कम शारीरिक गति, जैसे कि सिर, उंगली या आंखों द्वारा स्विच या माउस यंत्रानुकरण तकनीक के ज़रिए सक्रिय किया जा सकता है।
मरीज़ और देखभालकर्ता वाग्भाषा रोगविज्ञानियों और आहार विशेषज्ञों से सीख सकते हैं कि किस प्रकार दिन भर पर्याप्त कैलोरी, फ़ाइबर और तरल पदार्थ उपलब्ध कराने वाले कई खाद्य पदार्थों की योजना की जा सकती है और उन्हें बनाया जा सकता है तथा किस प्रकार निगलने में कठिन आहार का परिहार किया जा सकता है। रोगी, अतिरिक्त तरल पदार्थ या लार निकालने और गले में अटकने से रोकने के लिए चूषण उपकरणों का उपयोग करना शुरू कर सकते हैं। जब रोगियों को खाने से पर्याप्त पोषण नहीं प्राप्त होता है, तो डॉक्टर पेट में आहार पहुंचाने की नली डालने की सलाह दे सकते हैं। आहार डालने की नली के उपयोग से गले में अटकने और निमोनिया के जोखिम से बचा जा सकता है, जो फेफड़ों में तरल पदार्थों के अंतःश्वसन के परिणामस्वरूप होता है। ट्यूब दर्दनाक नहीं है और अगर मरीज़ मुंह से खाना चाहें तो उन्हें खाने से नहीं रोकता है।
जब सांस लेने में सहायक मांसपेशियां कमज़ोर हो जाती हैं, तो सांस लेने में मदद के लिए संवातक सहायता (इंटरमिटेंट पॉज़िटिव प्रेशर वेंटिलेशन (IPPV), बाइलेवल पॉज़िटिव एयरवे प्रेशर (BIPAP), या बाइफ़ेसिक क्यूरास वेंटिलेशन (BCV)) का उपयोग किया जा सकता है। ऐसे उपकरण कृत्रिम रूप से विभिन्न बाह्य स्रोतों से रोगी के फेफड़ों में हवा भरते हैं जिन्हें सीधे चेहरे या शरीर पर लगाया जाता है। जब मांसपेशियां ऑक्सीजन और कार्बन डाइऑक्साइड का स्तर बनाए रखने में असमर्थ हो जाती हैं, तो पूरे समय के लिए इन उपकरणों को इस्तेमाल किया जा सकता है। BCV का अतिरिक्त लाभ है कि यह उच्च-आवृत्ति दोलन और बाद में कई सक्रिय श्वसन क्रियाओं द्वारा, स्रवित पदार्थों की सफ़ाई में भी सक्षम है। अंततः मरीज़ यांत्रिकी संवातन (श्वसन-यंत्र) के प्रकारों पर विचार कर सकते हैं जिसमें मशीन फेफड़ों में हवा भरता और निकालता है। प्रभावी होने के लिए, इसमें श्वासनली तक नाक या मुंह से गुज़रने वाली नली की आवश्यकता हो सकती है और दीर्घकालीन उपयोग के लिए, ट्रेकियोस्टोमी जैसे ऑपरेशन की ज़रूरत पड़ सकती है, जिसमें गले को खोल कर प्लास्टिक की एक श्वास नली मरीज़ की श्वासनली में सीधे डाल दी जाती है।
इन विकल्पों में किसी एक का उपयोग करने या न करने के बारे में निर्णय लेते समय मरीज़ और उनके परिवारों को कई कारकों पर विचार करना होगा. संवातन उपकरण का प्रभाव मरीज़ के जीवन की गुणवत्ता और लागत की दृष्टि से भिन्न हो सकता है। हालांकि संवातन समर्थन सांस लेने की समस्याओं को कम करने और उत्तरजीविता को लंबा खींचने में मददगार हो सकता है, पर यह ALS की प्रगति को प्रभावित नहीं करता. मरीजों को संवातन समर्थन संबंधी निर्णय लेने से पूर्व, इन विचारों और गतिहीन जीवन पर उनके दीर्घकालीन प्रभावों के बारे में पूरी तरह सूचित करने की ज़रूरत है। दीर्घकालीन ट्रेकियोस्टोमी के अधीन अपस्फीति कफ़ सहित आवर्तक सक्रिय दाब संवातन या कफ़रहित ट्रकियोस्टोमी ट्यूब के साथ कुछ मरीज़ बोलने में समर्थ रहे, बशर्ते कि उनकी कंदाकार मांसपेशियां पर्याप्त मज़बूत थीं। यह तकनीक दीर्घकालिक यांत्रिक संवातन वाले कुछ रोगियों में बोलने की शक्ति बरकरार रखता है।
सामाजिक कार्यकर्ता और मरीज़ों की घर पर देखभाल करने वाले और आश्रम के नर्स, परिवार और देखभालकर्ताओं को विशेष रूप से रोग के अंतिम चरणों के दौरान ALS से जूझने के लिए चिकित्सीय, भावनात्मक और वित्तीय चुनौतियों का सामना करना पड़ता है। सामाजिक कार्यकर्ता, वित्तीय सहायता प्राप्त करने, मान्य मुख़्तारनामे की व्यवस्था। जीवन वसीयतनामा तैयार करने और मरीज़ों तथा देखभालकर्ताओं के लिए सहायक समूहों का पता लगाने में सहायक होते हैं। घर के लिए नर्स, न केवल चिकित्सा देखभाल प्रदान करने के लिए, बल्कि देखभालकर्ताओं को श्वसन-यंत्र के रख-रखाव, आहार देने और दर्दनाक त्वचा संबंधी समस्याओं और संकुचनों से बचाते हुए मरीज़ की गतिविधियों के संचालन के बारे में सिखाने के लिए भी हैं। घर और आश्रम के नर्स उचित दवा, दर्द नियंत्रण और घर पर रहने के इच्छुक रोगियों के जीवन की गुणवत्ता को प्रभावित करने वाले अन्य देखभाल को सुनिश्चित करने के लिए चिकित्सकों के परामर्श से काम करते हैं। घर आश्रम दल जीवनांत मामलों में मरीज़ों और देखभालकर्ताओं को सलाह भी दे सकते हैं।
पूर्वानुमान
अंततः ALS से प्रभावित ज्यादातर लोगों के लिए खड़े रहना या चलना, या स्वयं अपने दम पर बिस्तर से बाहर निकलना या लेटना, अपने हाथों और भुजाओं का उपयोग करना, या संवाद करना मुश्किल है। बीमारी के बाद के चरणों में, व्यक्तियों को सांस लेने में कठिनाई होती है, क्योंकि श्वसन प्रणाली की मांसपेशियां कमज़ोर हो जाती हैं। हालांकि संवातन समर्थन सांस लेने की समस्याओं को कम करता है और उत्तरजीविता को बढ़ाता है, यह ALS की प्रगति को प्रभावित नहीं करता. ALS से प्रभावित ज्यादातर लोग आम तौर पर लक्षणों की शुरुआत से तीन से पाँच साल के भीतर, सांस की विफलता से मर जाते हैं। हालांकि, ALS से प्रभावित 10-20 प्रतिशत व्यक्ति 10 या अधिक वर्षों तक जीवित रहते हैं।